Голдман Сакс

Голдман Сакс Групп (Англи: The Goldman Sachs Group, Inc.) нь голчлон байгууллагын хэрэглэгчдэд хөрөнгө оруулалтын банк, үнэт цаас, хөрөнгө оруулалтын удирдлага болон бусад санхүүгийн үйлчилгээ үзүүлдэг олон улсын хөрөнгө оруулалтын банк, үнэт цаасны фирм юм. Голдман Сакс 1869 онд байгуулагдсан бөгөөд Нью-Йорк хотын Доод Манхаттан бүсийн 200 Баруун гудамжинд төв нь байрлахаас гадна олон улсын томоохон санхүүгийн төвүүдэд салбартай. Тус фирм нь M & A-гийн зөвлөгөө, андеррайтингийн үйлчилгээ, хөрөнгийн удирдлага, анхдагч брокерын үйлчилгээг корпораци, засгийн газар, хувь хэрэглэгчиддээ үзүүлдэг. Тус фирм нь мөн өмчлөлийн арилжаа, хувийн өмчийн гүйлгээ хийхээс гадна Нэгдсэн Улсын бондын зах зээл дээр анхдагч дилерийн үйл ажиллагаа явуулдаг байна.